Kommissionens beslutning
af 7. november 2000
om ændring af beslutning 97/778/EØF for at ajourføre listen over grænsekontrolsteder, der er godkendt til at føre veterinærkontrol
(meddelt under nummer K(2000) 3255)
(EØS-relevant tekst)
(2000/714/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 6, stk. 2,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(2), senest ændret ved direktiv 96/43/EF(3), særlig artikel 6, stk. 4, og
og ud fra følgende betragtninger:
(1) Kommissionens beslutning 97/778/EF(4), senest ændret ved beslutning 2000/501/EF(5), indeholder en liste over grænsekontrolsteder, der er godkendt til at føre veterinærkontrol med levende dyr og animalske produkter fra tredjelande.
(2) På anmodning af en række medlemsstater og på anbefaling af Kommissionens Levnedsmiddel- og Veterinærkontor, der har foretaget kontrol, bør oplysningerne for en række grænsekontrolsteder ændres.
(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 97/778/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 7. november 2000.